Пагадзіцеся, нямала. І ўся гэтая армада пакідае за сабою шлейф са шматлікіх шкодных злучэнняў — больш за 90 кілаграмаў у год на кожнага з нас. Праўда, у апошнія гады колькасць шкодных выкідаў ад гэтай крыніцы забруджванняў скарачаецца. Паводле слоў загадчыка аддзела аховы працы і экалогіі БелНДІТ “Транстэхніка” Сяргея Навасёлава, з 2010 па 2014 год іх аб’ём знізіўся на 6,5 працэнта, да 881 тысячы тон. За кошт чаго гэта стала магчымым пры растуxadчым парку? На рынак прыйшлі аўтамабілі з больш экалагічнымі рухавікамі. “Наша прамысловасць працуе на экалагічнасць, — гаворыць Сяргей Навасёлаў. — Прадпрыемствы выпускаюць аўтобусы ў асноўным не ніжэйшыя за чацвёрты экалагічны клас — Еўра-4. Датычыцца гэта і паліва. Айчынны вытворца выпускае канкурэнтаздольны прадукт, які з задавальненнем купляюць за мяжой. Вельмі важна, што ў ім істотна паніжана ўтрыманне серы”.